2023 6 29
LT
Europos Sąjungos oficialusis leidinys
C 228/107
— reguliariai perduoti išmetamųjų teršalų vertes serveriams, kad būtų lengviau vykdyti rinkos priežiūros veiklą, atlikti eksploatuojamų transporto priemonių atitikties patikras ir techninę apžiūrą.
Nors tokia sistema iš tiesų gali padėti supaprastinti stebėsenos procesus, ją plėtojant reikia skubiai parengti techninius reglamentus, kuriuose būtų galima nurodyti reikiamą aparatinę įrangą (jutiklius, programinę įrangą ir kt.).
Vien šiam pokyčiui, kuris gali turėti didelį poveikį naudotojams, įgyvendinti prireiks trejų metų laikotarpio nuo techninio reglamento paskelbimo iki jo taikymo pradžios. 5.4.
Kalbant apie lengvąsias transporto priemones, Komisijos siūlomos ribinės vertės gali atrodyti per mažo užmojo, nes jos iš esmės atitinka EURO 6 reglamente benzininiams ir dyzeliniams varikliams numatytą mažiausios vertės suderinimą.
Vis dėlto svarbu pažymėti, kad: — pasiūlymo dėl reglamento prieduose iš naujo apibrėžiamos sąlygos, kuriomis šiuo metu užtikrinamas įprasto transporto priemonės naudojimo bandymo kelyje, tipiškumas, o tai įpareigoja gamintojus pakoreguoti papildomo apdorojimo sistemas, — suderinus transporto priemonės ribines vertes pagal geriausią vertę, padidėja apribojimai, taikomi benzininiams (CO ribinė vertė sumažinta 50 % lengviesiems benzininiams automobiliams) ir dyzeliniams varikliams (NOx ribinė vertė sumažinta 40 % dyzelinėms sunkiosioms transporto priemonėms), — priešingai nei EURO 6 reglamente, numatyta nebeleisti jokių nuokrypių EURO 7 reglamente, kurio pagrindas bus bandymas kelyje. 5.5.
Atsižvelgiant į tai, kad padangų mikroplastikas yra vienas iš didžiausių vandenynų taršos šaltinių ir kad iki šiol nenustatytos jokios ribinės vertės, nes nėra JT procedūros, tokią procedūrą reikia kuo greičiau nustatyti. 5.6.
CCMI abejoja, ar reikia nustatyti automobilių išmetamo amoniako standartus.
Kadangi transporto sektoriuje išmetama mažiau nei 1 % Europoje išmetamo amoniako kiekio, neatrodo, kad šios priemonės sąnaudos būtų proporcingos naudai.
Komisija taip pat abejoja, ar tikslinga transporto priemonėms taikyti sistemą, kuria būtų ribojamas degalų garavimo išlakų kiekis pildant degalus, atsižvelgiant į tai, kad Europos degalinėse jau diegiami susiurbimo įrenginiai. 5.7.
Komisijos siūlomomis ribinėmis vertėmis sunkiosioms transporto priemonėms atitrūkstama nuo EURO 6 reglamento verčių, o mažinimo tikslai yra atitinkamai taikomi – 80 % NOx ir kietosioms dalelėms ir iki – 95 % CO.
Be to, kalbant apie jų poveikį šiltnamio efektui, Komisija siūlo atskirai reglamentuoti CH4 (metano) ir N2O (azoto suboksido) ribines vertes, pastarąsias nustatant ypač žemas.
Žinoma, šiems pokyčiams reikės didelių investicijų, į kurias reikės atsižvelgti būsimose diskusijose dėl sunkiųjų transporto priemonių išmetamo CO2 kiekio mažinimo trajektorijos (1).
Briuselis, 2023 m. balandžio 27 d.
Europos ekonomikos ir socialinių reikalų komiteto pirmininkas Oliver RÖPKE
(1)
COM(2023) 88 final.